Na temelju članka 10. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10, 10/23) i članka 30. Statuta Općine Sikirevci („Službeni vjesnik Brodsko-posavske županije“ broj 11/21, „Službeni glasnik Općine Sikirevci“ broj 1/22, 7/23), na prijedlog općinskog načelnika Općinsko vijeće Općine Sikirevci na svojoj 27. sjednici održanoj dana 07. travnja 2025. godine donosi

**ODLUKU**

**o koeficijentima za obračun plaće službenika i namještenika u**

**Jedinstvenom upravnom odjelu Općine Sikirevci**

**Članak 1.**

Ovom odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Sikirevci.

**Članak 2.**

Izrazi koji se koriste u ovoj Odluci, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**Članak 3.**

Plaća službenika i namještenika u Jedinstvenom upravnom odjelu Općine Sikirevci obračunava se sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 4/23).

Odluku o visini osnovice za izračun plaća službenika i namještenika zaposlenih u Jedinstvenom upravnom donosi Općinski načelnik.

**Članak 4.**

Koeficijenti iz članka 1. ove Odluke utvrđuju se sukladno odredbama Uredbe o

klasifikaciji radnih mjesta službenika i namještenika u lokalnoj i područnoj (regionalnoj)

samoupravi (NN br. 74/10., 125/14., 28/10) za svako pojedino mjesto i iznose kako slijedi:

|  |  |  |  |  |
| --- | --- | --- | --- | --- |
| **Redni**  **broj** | **Naziv radnog mjesta** | **Kategorija** | **Klasifikacijski rang** | **Koeficijent** |
|  | Pročelnik Jedinstvenog upravnog odjela | I. | 1. | 2,60 |
|  | Viši referent – voditelj projekta | III. | 9. | 1,91 |
|  | Referent – koordinator projekta | III. | 11. | 1,90 |
|  | Referent-administrativni tajnik | III. | 11. | 1,90 |
|  | Referent – referent za računovodstvene poslove | III. | 11. | 1,90 |
|  | Referent – referent komunalni redar | III. | 11. | 1,55 |
|  | Namještenik II. potkategorije – Komunalni radnik | IV. | 13. | 1,20 |
|  | Namještenik II. Potkategorije - Spremač | IV. | 13. | 1,20 |

**Članak 5.**

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika Jedinstvenog upravnog odjela Općine Sikirevci (“Službeni glasnik Općine Sikirevci” broj 14/24).

**Članak 6.**

U roku 30 dana od stupanja na snagu ove Odluke pročelnik Jedinstvenog upravnog odjela Općine Sikirevci donijet će pojedinačna rješenja o plaći službenika i namještenika u Jedinstvenom upravnom odjelu Općine Sikirevci.

Danom početka primjene ove Odluke stavljaju se izvan snage dosadašnja Rješenja o plaći službenika i namještenika u Jedinstvenom upravnom odjelu Općine Sikirevci.

**Članak 7.**

Ova Odluka stupa na snagu osmog dana od dana objave u „Službenom glasniku Općine Sikirevci“.

**OPĆINA SIKIREVCI**

**OPĆINSKO VIJEĆE**

**PREDSJEDNIK VIJEĆA**

Tomislav Zovko, v.r.

KLASA: 120-01/25-01/1

URBROJ: 2178-26-02-25-02

Sikirevci, 07. travnja 2025. godine